CELEX: 32014R0972
Language: da
Date: 2014-09-11 00:00:00
Title: Kommissionens gennemførelsesforordning (EU) nr. 972/2014 af 11. september 2014 om tarifering af visse varer i den kombinerede nomenklatur

16.9.2014   
            
            
               DA
            
            
               Den Europæiske Unions Tidende
            
            
               L 274/1
            
         KOMMISSIONENS GENNEMFØRELSESFORORDNING (EU) Nr. 972/2014
   af 11. september 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 fastsætter de almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. september 2014.
      
         
            På Kommissionens vegne
         
         
            For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et flydende produkt bestående af en silan, MDP-fosfatmonomer, dimethacrylatharpikser, 2-hydroxyethyl-methacrylat (HEMA), en copolymer, fyldstof, ethanol, vand og initiatorer. Produktet er beregnet til dentalbrug.
                  Produktet forbereder overfladen på kaviteter i tænder, så fyldningsmaterialet kan hæfte. Det kan ligeledes anvendes til desensibilisering af tandrødder, forsegling af dentinen forud for fyldning i forbindelse med restaurering af almalgamfyldninger, som beskyttende belægning for fyldningsmateriale af glasionomerer eller til at hæfte forseglingsmidler til huller og fisurer.
               
               
                  3006 40 00
               
               
                  Tarifering i henhold til almindelig tariferingsbestemmelse 1, 3 a) og 6 vedrørende den kombinerede nomenklatur, bestemmelse 4 f) til kapitel 30 og teksten til KN-kode 3006 og 3006 40 00.
                  I kraft af produktets objektive kendetegn, navnlig indholdet af ethanol og vand, er det mere flydende end et traditionelt fyldningsmateriale og i stand til lettere at trænge ind i tanden.
                  Selv om produktet fremstår som et klæbemiddel, anvendes det til forbehandling af tænder for at aktivere dentinen på den overflade, som fyldningsmaterialet skal hæfte på. Produktet forbliver på tanden under og efter behandlingen og bliver en integreret del af fyldningen.
                  Tarifering under pos. 3506 som lim er udelukket, fordi pos. 3006 indeholder en mere specificeret beskrivelse. Derudover er visse af de påtænkte anvendelsesformål (desensibilisering af tandrødder, forsegling af dentin og anvendelse som beskyttende belægning) ikke typisk for lim.
                  Produktet skal derfor tariferes under KN-kode 3006 40 00 som dentalcement og andre tandfyldningsmidler.